Изх.№25-00-84/11.06.2024 г.

ОБС Вх. №130/11.06.2024 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

**ОТНОСНО**: Обявяване на недвижим имот – публична общинска собственост, представляващ поземлен имот с идентификатор 63207.501.162 по кадастралната карта и кадастралните регистри на гр. Рудозем, с площ 3176 кв.м. за частна общинска собственост.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

За поземлен имот с идентификатор 64207.501.162 по кадастралната карта и кадастралните регистри на гр. Рудозем, първоначално попадащ в УПИ II – озеленяване в кв. 37 по плана на гр. Рудозем, утвърден със Заповед № 125/22.06.1977 г., е съставен Акт за частна общинска собственост № 98/21.11.2007 г.

През 2008 г. е разработена концепция за градоустройствено планиране на централна градска част на гр. Рудозем, където се предвижда във въпросния имот да бъдат изградени различни видове строежи, както и да бъдат поставени редица преместваеми обекти. Почти всички етапи от реализацията на концепцията са завършени.

Така в обхвата на поземлен имот с идентификатор 63207.501.162 са реализирани редица благоустройствени мероприятия – изградени са тротоари и алеи, поставени са преместваеми обекти, изграден е водоем за напояване – общинска собственост, изцяло съобразно приетата концепция за градоустройство на централна градска част.

Съгласно действащата норма на чл. 61, ал. 4 от ЗУТ озеленените площи по ал. 2 и площите със специфично предназначение по ал. 3 - собственост на държавата и общините, са публична собственост. Ето защо в унисон със законовата норма за имота е съставен нов Акт за публична общинска собственост № 88/21.04.2022 г.

С влязло в сила Решение № 85/12.04.2024 г. на Общински съвет – Рудозем, взето по протокол № 10, е одобрено изменение на Подробен устройствен план - ПРЗ за имоти с идентификатори 63207.501.161, 63207.501.162, попадащи в УПИ II-озел. в кв. 37 по плана на гр. Рудозем, общ. Рудозем. По силата на одобрения проект на ПУП-ПРЗ е променено предназначението на поземлен имот с идентификатор 63207.501.162, като неговото досегашно отреждане „УПИ II-озел.” вече е „УПИ V-162 за общ. обсл., поставяеми обекти и търговски сгради”. Освен това за поземлен имот с идентификатор 63207.501.161 е отреден нов УПИ II-161 с площ 754 кв.м.

Променена е дворищната регулация на УПИ V-162, за общ. обсл., поставяеми обекти и търговски сгради, с площ 3176 кв. м. и УПИ II-161, с площ 754 кв. м. Предвидено е свободно застрояване със зона „Ц“, и характер на ниско застрояване.

Предвид тези обстоятелства, съгласно чл. 6, ал. 1 от ЗОС към днешна дата е **отпаднало предназначението** – озеленяване на имота.

Във връзка с гореизложеното и на основание чл. 21, ал. 2 от ЗМСМА, чл. 3, ал. 2, т. 1, чл. 6, ал. 1 от ЗОС, предлагам на Общински съвет –Рудозем да приеме следното решение:

**ПРОЕКТОРЕШЕНИЕ:**

1. Общински съвет – Рудозем обявява от публична общинска собственост за частна общинска собственост следния поземлен имот:

Поземлен имот с идентификатор 63207.501.162 по кадастралната карта и кадастралните регистри на гр. Рудозем, общ. Рудозем, одобрени със заповед РД-18-12/10.03.2010 г. на Изпълнителния директор на АГКК, гр. София, адрес на поземления имот: гр. Рудозем, бул. „България”, с площ 3176 кв.м., с трайно предназначение на територията: урбанизирана, с начин на трайно ползване: за друг вид озеленени площи.

2. Възлага на кмета на община Рудозем да предприеме необходимите действия за привеждане на настоящото решение в изпълнение.

СБ/

